钦定古今图书集成/理学汇编/文学典/第093卷 > 张源湜
## 钦定古今图书集成/理学汇编/文学典/第093卷 > 张源湜

按《扬州府志》：“源湜，字仲源，高邮人。有文才。洪武初，由
儒士授都督府断事，寻擢监察御史，出知辰州。过武
昌黄鹤楼，赋诗云：‘武昌城高山势雄，黄鹤一去危楼
空。乾坤二气开胜境，江汉万古生清风。雨馀鹦鹉晚
霞碧，霜落凤凰秋树红。槛前石刻已陈迹，老仙何处
骑飞鸿’。所著有《樵歌集》。”